Arvasin, et läheme säga püüdma, Coydog.
Lähemegi, poiss. Aga kõigepealt ütlen oma pruudile tere.
Millisele? Preili Charlotte'ile või preili Rubyle?
Preili Maryle.
Miks talle enne kalale minekut tere ütlema peab?
Lubasin, et ma aitan tal üüri maksta.
Läki, poiss.
Hei-hei!
Tead, mida jutlustaja pattude kohta ütleb?
Jah.
Sellest siin ta räägibki.
Coydog!
Hei!
Sind pole siin ammu näinud. - Jah.
Ma käin Van Cleve'is metsatöödel,
kuni destillaator viskit toodab.
Kas poiss pole liiga noor, et õhtul siin käia, hr McCann?
Ei. Ma olen seitse aastat vana. Suur poiss.
Ah nii. - Võtsin ta paariks päevaks enda juurde,
poisi ema hoolitseb New Orleansis oma isa eest.
Ja keda sina vaatama tulid? - Prl Maryt. Et aidata tal üüri maksta.
Prl Mary!
Jah, prl Delia?
Hr McCann soovib aidata sul „üüri maksta“.
Kohe tulen.
Kas tahad vanni minna, suur poiss?
Jah, proua. - Tule kaasa.
Kuula prl Delia sõna, poiss. - Olgu.
Jah.
Täna öösel lõbutseme korralikult!
Matrice. - Jah, prl D?
Palun too vanni tarbeks paar ämbritäit kuuma vett.
Keegi ei taha ju nii vara vanni minna. - Tema Majesteedi jaoks.
Tule, paneme su valmis.
Kas vesi on piisavalt tuline, suur poiss?
Miks teil vann siin suures toas on?
Enne oli see ülemisel korrusel, aga siis kolis sinna prl Loretta
ja vann ei mahtunud ära.
Aga siin all ongi see kuumale veele lähemal.
Selge.
Sa oled imearmas laps. Tahaksin su koju kaasa võtta.
Olgu.
Iga jumala kord. Türapea. Iga jumala kord.
Ole nüüd, keegi peab kaotama. - Neetud petis!
Tule siia, sitapea!
Jätke järele! Minge vahele! Siin ei kakelda!
Valelik sitapea! Kas kavatsed veel petta?
Ära tee talle haiget! See on minu mees! - Löön raisa maha.
Tule siia, poja.
Tere, Pity-papa.
Oled siin?
Tule sisse.
Tahad mu maha lasta?
Oh ei. Ma…
Võtsin selle enda jaoks välja.
Kui kena sa oled.
Kas käisid oma uue sõbraga väljas?
Jah.
Äkki lasengi end siis maha?
Peale sinu ei ole mul iialgi kedagi olnud ja nüüd on seegi läbi.
Sa tahad surra?
Mida ma siis tegema peaksin?
Miks sa üldse midagi tegema pead?
Sest sa oled ainus naine, keda ma elus armastanud olen.
Ma tulin ju koju, eks?
Sul ei ole võimalik mind kaotada.
Sa oled minu jaoks ainus ja jääd selleks.
Aga kui sa surra soovid, siis las ma lasen sind ise maha.
Ja pärast seda lasen ka endale kuuli südamesse.
Ei.
Onu, mis…
Miks sa nii hilja üleval oled?
Unwin Lomax.
Kes?
Unwin Lomax andis Arthur Meanyle peksa,
mispeale prl Molly ta surnuks pussitas.
Nägid halba und?
Kõik algas teisiti.
Ma olin vannis.
Prl Matrice soojendas vett.
Kuum vesi sai kõhedusest võitu.
Kõik lõkerdasid ja naeratasid ning…
Ma ei olnud ennast vist iial turvalisemalt tundnud.
Aga nagu ikka, ei kestnud see kaua.
Anna andeks, et hilja peale jäin, aga ütlesid telefonis, et kõik on hästi.
Ongi.
Viski aitab mul lihtsalt uinuda.
Oleksid võinud Rogeri juurde jääda.
Ei, ma ei oleks tohtinud sind üksi jätta.
Anna andeks.
Ära vabanda.
Hea on olla noor ja armunud.
Armunud?
Näen, kuidas poiss sind vaatab.
Me ei tunnegi teineteist õieti.
Tulid pool viis koju, see näitab midagi muud.
Ei, me lihtsalt…
Mida iganes. Olime lihtsalt koos. - Kohtleb ta sind hästi?
Jah.
Noh, kui sina oled nõus ja tema on valmis…
Jätan endale õiguse vaikida.
Ühel heal päeval meenutad seda
ja näed kõike teisiti.
Olen piisavalt vana, et teada, mis on armastus, nii et…
Tõesti? Kes seda sulle õpetas?
Sina.
Ma armastan sind, Ptolemy. Armastan jah.
Ning vean kihla, et kui ma oleksin 20 aastat vanem
ja sina oleksid 50 aastat noorem…
Kujutan ette, et me võiksime koos olla küll.
Kas sa oled kellegi vastu midagi sellist tundnud?
Eks vist oma esimese väikse pruudi Maude'i vastu.
Jah. Ja sa tead, mida ma Sensia vastu tunnen.
Jah.
Aga sina…
Sa oled…
Sa oled esimene naine, kes on armastanud mind.
Armastanud mind tin…
Tingimusteta?
Jah, just nii. Tingimusteta.
Jah.
Just sellist armastust loodan ma mäletada, kui taas oma maailma sulgun.
Aga sina… Sina pead jooksma oma tuleviku poole
ja haarama kinni kõigest, mida maailm sulle pakub.
Noor on tore olla.
Ja ka vanadusel on oma plussid.
Tõesti? Mis selles siis head on, vanamees?
Vanad teavad, kust ja miks asjad tulevad.
Ja mis veel?
Vanad ei karda elu, sest nad on ühe jalaga hauas.
Kuule, sa pead nüüd magama minema, homme on tähtis päev.
Ma tahan sulle tutvustada uusi inimesi ja vanu trikke.
Kas võtad enne väikse joogi? - Ei.
Tead, et sa ei tohiks nii palju juua. - Ja sina tead, et sa ei saa mind päästa.
Jah, aga üritada võin ikka.
Head ööd.
Rahulikku und, head ööd.
Et voodilutikad sind ei sööks.
Kui söövad, jäävad purju.
Kurat, kes on? - Ptolemy Grey. Helistan Ninale.
Kurat, kas tead ka, mis kell on?
Palun vabandust,
aga mul on talle üks tähtis jutt.
Halloo? - Papa Grey?
Jah, mina.
Nina siinpool. Nina Lloyd.
Kust sa nii ruttu mu numbri leidsid? - Oma telefonist.
Mis? Su telefon teab, kes helistab?
Kõik telefonid teavad.
Mida? Päriselt?
Anna andeks, et Alfred niimoodi käitus, ta tahab mind kaitsta.
Sinu poiss-sõber?
Ei, ei ole. Lihtsalt…
Perekonnatuttav, tuli mulle appi.
Kas Niecie helistas ja ütles, et korraldan Reggie mälestuseks koosviibimise?
Jah, aga… Tead, ma ei saa vist tulla.
Liiga raske on. Saad aru?
Jah, saan. Nagu haav, mis ei parane.
Jah.
Kuule, alustame peielauaga kell kolm.
Kui sa minuga kell kaks kokku saad, luban, et ei raiska su aega.
Tahan sulle natuke raha anda.
Ma ei mõista. Mis raha?
Kogusin seda su mehe Reggie jaoks.
Sulle ja lastele piisab sellest paariks kuuks.
Kell kaks siis? - Jah. Kell kaks.
Arvasingi, et loed siin raamatut.
Tere hommikust. - Tere.
Kas saaksid bussiplaani vaadata?
Ei, ma palusin bussiplaani.
Jah, seda ma otsingi, onu.
Kas helistad bussifirmasse?
Ei, ma laadin plaani alla.
Mis asja? - Laadin alla.
Internetist. Oled sellest kuulnud?
Kuulnud küll, aga mitte kasutanud.
Olgu, ma näitan. Kuhu lähed?
Me läheme Buckheadi. - Hästi.
Siinsamas see ongi. Maja number 44.
Ikka täpselt samasugune.
Loodame, et ta on veel siin.
Olgu, lähme siis. - Kohe tulen.
Vabandust, trenn kulub sulle ära.
Kohe üles välja?
Saad hakkama küll.
Pagan.
Tule.
Vaata aga!
Jessas, laps. - Hakkama said.
Jalad valutavad. - Teadsin, et suudad.
Teadsin jah.
Tulime hr Abromovitzi juurde.
On teil aeg kinni pandud? - Ei.
Mis asjus te tema juurde tulite?
Ta on ikka jurist, eks? - Jah, aga te ei saa otse tänavalt…
Moishe! Oled sa seal? - Härra! Palun. Ma kutsun politsei.
Moi… - Kas midagi juhtus?
Juunior?
Hr Grey?
Kus su isa on?
Ta suri umbes 15 aastat tagasi.
Ta oli ju noor mees.
Surres oli ta 69.
Tule siia.
Uskumatu, see oletegi teie. See on tõepoolest tore üllatus.
Sa näed hea välja.
Ja see naine, kelle aeda ma hooldasin, süüdistas mind varguses.
Mind pandi vangi ja puha.
Kohus määras mulle riikliku esindaja.
Sitapea käskis mul end süüdi tunnistada.
Ütles seda kohtunikulegi.
Jah, aga hr Grey õnneks
oli mu isa kohtus, onu Shmueli süüdistati omastamises.
Ta kuulis hr Grey ja advokaadi vaidlust.
Advokaadi nimi oli Gerald Watts. - Jah. Hr Watts.
Isa küsis, kas hr Grey soovib advokaati vahetada.
Mis teie onust sai?
Shmuelist? Ei, tema oligi süüdi.
Ainult trahvi suurus oli määramata.
Mille sa siis nende arvates varastasid?
Ühe kujukese, autor oli… - Nende sõnul valmistas selle Degas.
Aga Moishe seenior töötas asja kallal kümme kuud.
Lõpuks tunnistas üks kaebaja õetütardest, et see proua, Sadie Holman,
oli kuju ise varastanud…
Mis asja? - …ja salaja maha müünud.
Kas ta läks siis vangi?
Ei. Mu isa veenis teda süüdistust tagasi võtma.
Aga naine oli ju süüdi.
Paljusid inimesi, isegi kriminaale, ei mõistetagi tavaliselt süüdi,
vangi lähevad nad harva.
Niisiis. Kuidas ma teid aidata saan?
Kas aitaksid mind testamendiga? - Muidugi. Kas pärijaid on palju?
Mõned, aga tahan, et Robyn otsustaks, kes midagi saab ja millal.
Oota. Mina?
Ei.
Kas summa on suur?
On jah, aga su isa oli asjaga kursis.
Testamendi puhul
on mul tavaks üksikasju pärandajaga nelja silma all arutada.
Mõistate kindlasti.
Jah, ma ootan väljas.
Kes see noor naine teile on?
Robyn tuli mu ellu,
kui mul oli väga, väga vaja, et keegi minu eest hoolitseks.
Ma olin halvas seisus, Mo.
Ta tõmbas mu väga, väga sügavast august välja.
Ja ma… Võib öelda, et ma lapsendasin ta.
Usaldaksin oma elu Robyni kätte, lihaseid sugulasi usaldan ma palju vähem.
Ma mõistan teie tundeid, aga kas teised jagavad neid veendumusi?
Teie perekond? Kas nad võivad testamendi vaidlustada?
Sada protsenti.
Mul on õetütar, kellel on päevavargast poeg.
Teise õetütre lapselaps sai surma.
Temast jäi maha kaks last ja naine, naisega seoses on mul küll kahtlusi.
Küll aga tean ma, et kõik, mille ma neile jätan, löövad nad laiaks.
Olete kindel?
Jah, selline raha on nende jaoks liig.
Niisiis jätan ma Robynile täpsed juhtnöörid,
aga teised ütlevad ikka, et ma olin hull.
Minu arust olete mõistuse juures.
Võime luua usaldusfondi, mis rahuldaks kohtuid,
isegi kui perekond asjaga nõus ei ole.
Tore, seda ma tahangi.
Olgu. Aga sa saad mind veel ühe asjaga aidata.
Näeb ikka täpselt samasugune välja.
Selle laeka sisu on mõeldud vaid sulle.
Härrad, teie võtmed.
Coydog, ma leidsin aarde üles.
Brasheri dubloon.
Mu isa dokumentide järgi deklareeris hr Grey mündi 40 aasta eest.
Vastab tõele. Tasus maksud, kuigi me seda ei soovitanud.
Praegune väärtus?
17,29 miljonit.
Dollarites? - Jah.
Seitse väiksema väärtusega münti on teises laekas, mis avaneb sama võtmega.
Las need praegu olla.
Aga alustuseks teeme selle mündi rahaks
ja avame sellega usaldusfondi, mida haldab Robyn.
Ei-ei. Me peame rääkima. - Ära muretse selle pärast.
Kas mul ei ole sõnaõigust? - Muidugi on.
Aitäh, aga tänan, ei.
Miks sa temalt küsid? Sa ei pea veel midagi tegema.
Jah, aga kui ma hiljem sama tunnen?
Hr Grey oleks ehk pettunud,
aga kinnitan, et fond oleks heades kätes.
Kuidas nii?
Kui teie keeldute, jääb see kohustus lihtsalt mulle.
Kui Robyn keeldub.
Kuidas erineb see sellest, mida sa kohvris olnud rahaga juba praegu teed?
See raha on pangas, kaart on sinu käes. - Vaata, ma tean, et summa on suur.
Ma ei saa end sellise varandusega siduda. - Testamendis on ju kirjas,
mida sa tegema pead, otsekui oleksin ma endiselt sinuga.
Jah, aga sa ei ole.
Kuule, kõik saavad ju oma osa.
Sina saad lisaks palga igakuise tšekkide kirjutamise eest.
Shirley Wring, Billy Freres. Igaüks saab midagi.
Ja sina hoolitsed kõigi eest. - Kuidas ma seda tegema peaksin?
Ma ei saanud juristi jutust õieti midagi arugi.
Sa oled neist kõigist nutikam. Pealegi teab Moishe kõike.
Ja ma pean teda usaldama?
Kui ei usalda, konsulteeri teistega.
Sa ei kuula. Ma ei taha seda raha, mitte sentigi.
Sa ei tahtnud tulla ka haisvasse ja satikaid täis majja
hoolitsema hullu vanamehe eest, kes midagi ei jaganud.
Ometi tegid sa seda, sest olid ainus, kes mind aidata sai.
Ei, ma pidin. Mul polnud kusagile minna.
Koristasin, et ise laga sees elama ei peaks.
Ma ei ole mingi pühak, ometi sa aina… sa aina…
Mida ma teen? - Pead mind kellekski teiseks.
Ma näen, kes sa oled. - Ei näe.
Kogu mu tegevus on keerelnud ümber sinu, mitte minu ega minu tunnete.
Sest kui sa mind päriselt näeksid, teaksid, et olen 17 ja pole valmis.
Teed mulle sama, mida Coy sulle tegi.
Ja tean, mida tunned. - Miks mind siis sunnid?
Sa võid teha, mida sa tahad. Eks?
Palun vaid, et sa sellele mõtleksid.
Mõtle lihtsalt sellele, et võib-olla… võib-olla tean ma, millest ma räägin.
Kuidas läheb? Tulge sisse.
Ema.
Robyn! - Robyn!
Tere. - Hei.
Tere, Pity-papa. Billy. - Andke andeks.
Robyn.
Kas Nina on siin?
Ta hilineb pisut.
Kas me teeme seda siinsamas elutoas?
Sel korral on rahvast vähem, nii et mõtlesin küll.
Kas süüa on? - Tagapool.
Mis sinuga juhtus, Pity-papa?
Sa ei ole enam nii hädine kui enne,
aga päris endine ei ole sa ka.
Ei ole?
Ei.
Hei! - Emme!
Oh issand, kui kenad te olete!
Mis viga?
Artie tiris mu nukku patsist.
Arthur, on see tõsi?
Jah, aga tema viskas mu mängupüssi maha.
Olgu-olgu.
Kuule. - Viskasid.
Probleemi lahendamiseks peame vist vaatama, kumb rohkem jätsi sööb. Eks?
Jah. - Viin nad poodi.
Ostame jäätist. - Aitäh, Robyn.
Kas tuled ka?
Ei, kullake, mul on vaja papa Greyga rääkida.
Palun? - Ja siis sööme kõik koos. Eks?
Olgu!
Ilusad lapsed. - Jah. Nad on mulle kõige tähtsamad.
Kas võime tagatoas rääkida?
Olge lahked. - Hästi.
Lähme.
Saan aru, et see…
Kui me siin viimati olime, oli see tuba põrgu.
Jah. - Kuule, tule siia. Istu.
See oli ühtlasi ka esimene kord, kui me kohtusime.
Jah. Mitte et ma varem tahtnud ei oleks, lihtsalt…
Reggie ei tahtnud mind kaasa võtta.
Ei tahtnud näidata, millises seisus sa olid.
Nii ma arvasingi. - Jah.
Ometi usun, et ma tunnen sind.
Sa olid sügaval Reggie südames. Tead, ta rääkis mulle sinust kõike.
Rääkis, mida sa talle aastate jooksul õpetasid.
Tead, tal on ikka…
Tal olid need lasteraamatud alles, mille sa talle kinkisid.
Kui sa teda hoidmas käisid, tõi ta need välja, sa lugesid talle ette.
Kuni ta oli piisavalt suur, et neid mulle ise ette lugeda.
Jah, ta oli armas inimene.
Jah.
Siin on 5000 dollarit.
Sulle ja lastele.
Reggie armastas neid lapsukesi.
Viimane asi, mida ta mulle ütles: Latishal oli sünnipäev,
Reggie kiirustas koju, et peokraami osta.
Jah.
Vaata, ma tean, et sul on raske siin olla.
Aga ma oleksin väga tänulik,
kui sa jääksid kuulama, mida mul öelda on.
Sama palju sinu ja su laste pärast kui Reggie enda pärast.
Aga mõistan, kui sa ei saa.
Ei, ma jään siia.
Aitäh.
Ei, aitäh sulle.
Olen väga tänulik. - Jah.
Peaksid vist tagasi minema.
Aitäh.
Terve hunnik šokolaadijäätist.
Mulle maitseb. - Kellele maitseb šokolaad?
Mulle. - Mulle mitte.
No kui sulle ei maitse, söön kõik ise ära. - Üksinda kohe?
Jah. - Pöörane.
Anna see emale. - Saan kõhuvalu.
Jäin hiljaks?
Ei, see pole veel alanudki.
Kas jalutame pisut?
Olgu. - Hästi.
Tead, et papa Grey on haige, eks?
Arvasin, et uued rohud aitavad.
No see on ajutine lahendus.
Ja arstid ei saa midagi teha?
Ei. Aga me teadsime seda algusest peale, nii et…
See ei ole õiglane.
Elu ei olegi õiglane.
Nii lihtsalt on.
Inimesed piinlevad ja surevad ning see ei huvita kedagi.
Mu ema põdes vähki.
Tal oli nii valus, et isegi mu hingeõhk pani ta karjatama.
Mu isa läks tema tuppa ja ema vaatas teda,
kartes, et isa puudutab teda või räägib valjult.
Ühel päeval viipas ta isa enda juurde.
Ja palus siis, et isa ta tapaks.
Anus teda.
See on kohutav.
Su kõrval on sulle kõige kallim inimene ja suurim heategu on tema tapmine?
Kuidas see aus on?
Ma ei tea.
Tead, ma nägin isas midagi, kui ta ema kõrval istus.
Mida siis?
Ema võis paluda ükskõik mida, sest nad olid teineteisele kõige kallimad.
Õnnelik on igaüks, kes niivõrd sügava armastuse leiab.
Minul ei oleks selle vastu küll midagi.
Ma ei räägi tingimata meist.
Veel mitte.
Sa teed vist nalja.
On see siis nii pöörane? Mõte, et võiksime koos olla?
Oota.
Mis mõttes koos?
Kas selles mõttes, et sa armastad mind nii väga, et oled valmis mind tapma?
Küsin vaid, mis meie vahel toimub.
Kuule, sa meeldid mulle. Sa oled armas.
Ja meil on koos tore olnud, aga mul on palju tegemist.
Mis sa irvitad?
Mu isa tegi emale kuus korda abieluettepaneku, enne kui ema nõustus.
Mitte et meiega nii läheks. Räägin niisama.
Loll oled.
Tule.
Prl Barnet.
Mida teie siin teete?
Hr Grey. Ta kutsus mu siia.
Ütles, et tema jutt võib mulle huvi pakkuda.
Olen sama üllatunud.
See on dr Rubin, onu mäluarst.
Väga meeldiv. - Kuidas läheb?
Hästi.
Tal on nimi ka. Roger.
Roger. - Roger.
Jah, meeldiv tutvuda.
Onu. Hei. - Hei.
Tervist, Saatan. - Tere, hr Grey. Kuidas läheb?
Iga minu selge mõte on kompliment teile.
Aitäh, et tulite.
Jah. Hästi.
Tere. - Tere.
Olgu, aitäh kõigile,
et leidsite aega taas siia tulla.
Viimasel korral
ei tundnud mu onu Pity-papa, hr Ptolemy Grey, ennast kuigi hästi.
Aga nüüd on tal parem
ja ta tahab öelda midagi, mida siis öelda ei saanud.
Minu arust võlgneme selle mitte vaid Pity-papale, vaid ka Reggiele.
Et kuulame tema lemmikonu. Reggie ise nautis seda väga.
Ole hea.
Tere kõigile. - Tere, hr Grey.
Ma seisan siin
vaid tänu oma õetütre lapselapsele Reggie Lloydile.
Aamen.
Reggie hoolitses minu eest,
kui keegi teine ei suutnud taluda mu kodu haisu
ega mu enda ihu lehka.
Ta oli üks neist suurepärastest meestest meie kogukondades,
kes hoolitsesid vanade inimeste ja laste eest.
Ta oli hea mees, kes liiga kauaks ühte kohta jäi.
Mina ei ole kunagi selline mees olnud.
Ma olin abielus Sensia Howardi nimelise naisega.
Inimesed ütlesid, et ta ei olnud hea naine.
Ta tõmbas ringi ja raiskas mu raha.
Ta ei hoolinud kellestki peale iseenda.
Minust ja kõigist teistest oli tal ükskõik.
Niecie, su ema soovitas mul ta maha jätta. Väidetavalt väärisin ma paremat naist.
Aga su ema ei olnud minu juures ööl, kui Doris Hind mu ukse taha tuli.
Hei. Tere, pr Wring.
Doris oli murest murtud noor naine, kelle ema just surnud oli.
Tema ema Cora Patterson ütles tütrele surivoodil,
et Doris on minu laps.
Ma olin mõnda aega Coraga käinud,
aga jätsin ta maha, kui minu ellu saabus Sensia.
Kuid ma nägin, et Doris oli minu laps.
Ometi ei kallistanud ma teda.
Ma ei lükanud ust lahti ega kutsunud teda sisse.
Ütlesin hoopis…
„Mul on väga kahju, aga su ema eksis.“
Ja ma panin ukse ta nina ees kinni.
Trepist alla minnes kohtus ta Sensiaga.
Ja mu pruut nägi Dorise näos mind.
Ta pani käed ümber selle tihkuva tüdruku
ja tõi ta üles tagasi.
Sensia armastas teda, kui mina seda ei suutnud.
Mina olin lihtsalt pahane, et Doris meie ellu sekkunud oli.
Näitasin seda ka välja.
Doris vihkas mind oma surmatunnini.
Ta oli 42-aastane.
Aga ma ei läinud ta matusele,
sest kuulsin ta surmast alles mitu aastat hiljem.
Kuid ma ei kutsunud teid oma muresid kuulama.
Dorisest rääkisin ma teile asja pärast.
See on kohutavalt ebaõiglane, et mina seisan siin,
kuid Reggie lamab külmas mullas.
Ta oli hea mees ja vääris head elu.
Ta vääris armastavat naist ja lapsi.
Aga oma saatust ta ei väärinud.
Võlgnen Reggiele oma elu.
Ja see on tohutu võlg, mille ma tervikuna tasuda plaanin.
Niisiis kutsusin ma teid kõiki siia tunnistajateks,
et mina, Ptolemy Roberts Grey, teen kõik, mis on minu võimuses,
et Reggie järglastel oleksid olemas kõik võimalused
maailmas, kus kedagi ei huvita, kas me elame või sureme.
Kui need lapsed pooltki oma isa moodi on,
elavad kõik siin maa…
Siis elavad kõik siin…
Siis elavad kõik meist maailmas, mis…
Kõigi elu… maailmas…
Me… Me elame maailmas, mis on parem… elamiseks parem paik.
Aitäh teile. Hakkame sööma.
On sul kõik hästi?
Ei, aga nii see olema peabki.
See tüdruk, Doris…
Mu tütar Doris?
Su tütar Doris.
Sul oli nii palju aega. Kas sa ei püüdnud temaga ära leppida?
Mitte kordagi?
Ei.
Mis juhtus? Kuidas ta suri?
Ta tappis ennast ära.
Kas sa vihkad mind nüüd?
Sa peaksid mind paremini tundma.
Tead, Roger otsustas tõsist juttu ajama hakata.
Rääkis nii, nagu oleksime suhtes.
Aga te ju oletegi?
Ma ei taha seda kuulda.
Rääkisid talle oma rahast?
Mis rahast?
Sa oled siis juba otsustanud.
Palun ärme räägime sellest praegu.
Usun ikka, et sa võtad aru pähe.
Vaata neid.
Kus nende ema on?
Kuulge!
Vaatan, kas leian ta.
Sul on kleit seljas.
Nina?
Papa Grey. - Mida sa siin üksinda teed?
Kõik on tagatoas söömas.
Jah, ma lihtsalt… Ma lihtsalt mõtlesin.
Aitäh, et sa siia jäid. Loodan, et ütlesin mõned asjad õigesti.
Mitte vaid mõned.
Oli selgelt kuulda, kui väga sa Reggiet armastasid.
Mina ei olnud ainus.
Kaugel sellest.
Jah. Ta armastas ka sind väga. Loodan, et sa tead seda.
Tean küll.
Tegelikult armastas ta sind lausa nii palju,
et kui ta kuulis, et teine mees sulle silma heitis,
otsustas ta su Texasesse elama viia.
Kuidas palun? Mida? - Üks viimaseid asju, mida ta ütles.
Mida sa vastasid?
Mida ma oleksin pidanud vastama?
Ma ei tea.
Tead, ma käisin selles kohas, kus Reggie mõrvati,
ja leidsin naise, kes kõike pealt nägi.
Naine ütles, et mõrvar oli pruuni naha ja lühikeste turris juustega.
Ja ühe silma peal oli arm.
Kas naine kuulis ka nime?
Ma ei näe maja ees Reggie autot.
Kas sa sõitsid ise siia?
Ei.
Keegi tõi su siis ära.
Jah.
„Perekonnatuttav“ Alfred?
Ma lähen tuppa.
Kas sa rääkisid Alfredile, et Reggie plaanis teid Texasesse viia?
Ma ei rääkinud Reggie plaanidest kellelegi.
Oli Alfred sinu juures, kui Reggie tapeti?
Ma olen hea naine, hr Grey. Olen ema.
Kas Alfred oli koos sinuga, kui kuul Reggie ajju tungis?
Ma olen hea naine!
Mille eest Alfred vangis istus?
Mida? Kes sulle rääkis?
See ei ole vastus.
Mida ma ütlema peaksin?
Kas sa rääkisid talle, et Reggie tahtis teid minema viia?
Ei, ma… - Mida ta ütles? Et pead siia jääma?
Et sa oled tema naine?
Et sa kuulud talle ega lähe kusagile?
Kas sa teadsid? - Ei!
Aga kas kahtlustasid?
Ma küsisin talt. - Ja mida ta ütles?
Andis kõrvakiilu.
Lükkas mu pikali.
Ja sellisest mehest sa kinni hoiadki?
Ma olin 13-aastane.
Olin just 13 saanud, kui Alfrediga kohtusin,
ja ta…
Mida ma sellisele mehele öelda saan?
Ma armastasin Reggiet. Ausõna.
Armastan siiani, aga…
Aga Alfrediga on lihtsalt…
Ma lihtsalt… Ma ei oska selgitada.
Mis iganes tõde ka on, ausõna, ma ei teadnud.
Mida ma nüüd tegema pean?
Mu onu Coydog ütles ikka:
„Sa pead laskma jõel omasoodu kulgeda.“
Mida see tähendab?
Ma ei tea.
Küsisin talt sama.
Ta vastas: „Me kõik oleme selles jões, poiss.
Ja jõgi teab täpselt, kuhu läheb.“
Hei.
Aitäh, et tulid.
On sul kõik hästi?
Mulle meeldis su kõne.
Tundus, et sa oled oma elus nii mõnegi asjaga rahu teinud.
Ei tea midagi.
Igatahes oled nähtavasti valmis tunnistama, et mul oli õigus.
Sa oled hea mees.
Hea mees?
Jah, istun siin ja hoian sul käest kinni, nagu oleks meil tulevik,
kuigi arst ütles, et mu päevad on loetud.
Arvad, et minusugune vanamutt ei tea, et iga päev võib jääda viimaseks?
Tore oli teiega tutvuda.
Mine räägi oma külalisega.
Tulen tagasi.
Ma ei ole vist kunagi ühelgi üritusel ainus valge inimene olnud.
See, mida te seal ütlesite, oli väga liigutav.
See oli valusalt aus.
Aga näis, et minutiks-paariks mõttelõng kadus.
Jah. Jah, mu lõpp läheneb.
Üks küsimus, Ptolemy. Miks te mind siia kutsusite?
Vanarahvas ütles ikka, et ka kurat väärib vahel kiitust.
Ja te ohverdate siiski minu elu.
Teie ohver päästab tulevikus miljonid elud, Ptolemy.
Kas päästab?
Varem arvasin, et pean päästma kõik Ameerika mustanahalised.
Asja pärast, mille üks tark mees varastas.
Kas mõtlesite ümber? - Ei.
Aga ma mõistsin,
mida ta tegelikult tahtis: et ma… et ma annaksin meie rahvale paremad võimalused.
Et ma mulle osaks saanud ande aina edasi kingiksin, kuni kõik inimesed…
paremini elavad. Vabandage mind.
Jah.
Vabandust. - Alfred Gulla.
Kurat, mis sul viga on, vanamees?
Ma käisin selles kohas, kus Reggie maha lasti.
Üks naine ütles,
et Reggie tapja oli pruuni naha ja turris juustega, silma peal oli arm.
Ära karda, ma ei rääkinud kellelegi. Ja politseil on ükskõik.
Olgu. Mida sa siis tahad?
Andsin su pruudile pisut raha.
Heida pilk peale. Tule mu juurest läbi, ehk jõuame kokkuleppele.
Millisele?
Ma tahan olla kindel, et Reggie lapsi ootab hea elu.
Ja see tähendab, et sina pead nende elust kaduma.
Lapsukesi ei saa kasvatada mees, kes nende issi tappis.
Poiss on minu oma. - Kas Nina ütles nii?
Selle poisi parimate omaduste taga on Reggie headus.
Hull vanatoi.
Võib-olla.
Aga ma olen valmis maksma korralikult, et sa Ninast ja lastest eemale hoiaksid.
Kui palju? - Viis korda rohkem, kui talle andsin.
Miks arvad, et ma naisest raha pärast loobun?
No kuule!
Sa tahad seda raha.
Ma ootan sind homme kell kaks oma korteris.
PÕHINEB WALTER MOSLEY RAAMATUL
Tõlkinud Triin Jürimaa